Alfredo Di Stefano stadionu
Alfredo Di Stefano stadionu (isp. Estadio Alfredo Di Stéfano) — İspaniyanın Madrid şəhərində 2006-cı ildə inşa edilən çox məqsədli stadion. Real Madridin rezerv komandası olan Real Madrid B komandasının ev oyunlarını keçirdiyi stadiondur. Stadion klubun keçmiş futbolçusu, komandanın əfsanələrindən hesab olunan Alfredo Di Stefanonun adını daşıyır. Real Madridin ev oyunlarını keçirdiyi, klubun əsas stadionu olan Santyaqo Bernabeu stadionunun təmirə bağlanmasından və bütün dünyada kütləvi hal alan COVID-19 pandemiyasından sonra Real Madridin əsas komandası da 2019–20 mövsümünün ev oyunlarının qalan hissəsini məhz bu arenada bağlı qapılar arxasında keçirməyə başladı.